**ИЗВЕСТУВАЊЕ ЗА ПОЧЕТОК НА ПРОЦЕСОТ ЗА ПОДГОТОВКА НА ПРЕДЛОГ ЗАКОН**

|  |  |  |
| --- | --- | --- |
| Назив на министерството | Министерство за економија | |
| Назив на предлог законот | Предлог на Закон за услуги | |
| Краток опис на проблемот | Во Националната програма за усогласување со законодавството на ЕУ, во делот на Поглавјето 03 – Право на основање и слобода на давање на услуги предвидено е усогласување со Директивата за услуги на внатрешниот пазар на ЕУ 2006/123/ЕЗ (Директива за услуги). Со имплементација на Директивата за услуги ќе се обезбеди непречено движење на услугите преку следните елементи: отстранување на законските и административните ограничувања за вршење услужни дејности, воспоставување на едно место преку кое давателите на услуги можат да поднесат барања за неопходните постапки за дозволи по електронски пат, унапредување на соработката помеѓу регулаторите од одделни земји и подобрување на квалитетот на услугите.  Со оглед на наведеното, утврдена е потреба за усогласување на регулативата во услужниот сектор со Директивата за услуги и донесување на хоризонтален рамковен закон за услуги. Имајќи ја предвид потребата за хоризонтален рамковен закон за услуги, Министерството за економија подготови текст на законот под работен наслов Предлог на Закон за услуги. | |
| Цел на предлог законот | Со Предлог Законот за услуги како хоризонтален рамковен закон ќе се овозможи транспонирање на општите правила од Директивата за услуги, се предвидува обврска посебните закони во услужниот сектор да се усогласат со општите правила и ќе се спречи воведувањето нови бариери при подготовка на нова регулатива во иднина во услужниот сектор.  Со предложениот Закон се уредуваат општите начела и одредби за слободата на основање, постапките на одобрување и пристапот на пазарот на услуги на давателите на услуги во Република Македонија со кои се поедноставуваат административните постапки за пристап и вршење на услужни дејности.  Предложените законски решенија ќе придонесат во поедноставување на административните постапки во услужниот сектор, скратување на времето потребно за добивање на согласностите и се во функција на зголемена ефикасност на субјектите во оваа област. | |
| Временската рамка за изготвување на предлог законот | Усвојување од страна на Собранието на Република Македонија до 31 Мај 2014 година | |
| Начин на вклучување на засегнатите страни | - Ноември – декември 2012 година: Работниот текст на предлог законот беше предмет на анализа во рамки на „Работната група за Поглавје 03 – Право на основање и слобода на давање на услуги“ во која учествуваат претставници од сите институции кои имаат надлежности во услужниот сектор.  - Јануари 2013 година: Предлогот на Закон за услуги се достави на мислење до сите надлежни институции и до коморите.  - 17-18 Април 2013 година: Се одржа TAIEX Експертска мисија во рамки на која се анализираше текстот на предлог законот од страна на експерт на ЕК заедно со претставниците на надлежните институции. Како резултат на сугестиите и предлозите за време на експертската мисија, текстот на предлог законот значително се подобри.  - 4-ти јули 2013: Работилница за Директивата за услуги и за Предлогот на Закон за услуги за претставниците од надлежните органи, професионални здруженија и коморите.  - 12-ти септември 2013 година: Работна средба за предлог законот со претставниците од надлежните органи, професионални здруженија и коморите  - 13-15 декември 2013 година: Работилница и работна средба за Директивата за услуги и за Предлогот на Закон за услуги со претставниците од надлежните органи, професионални здруженија и коморите.  - Септември 2013 година: новиот текст на Предлогот на Закон за услуги е доставен повторно на мислење до надлежните институции и комори.  <https://ener.gov.mk> | |
| Најава за јавен увид и јавна расправа | Да |  |
| Електронска адреса каде засегнатите страни ќе можат да ја преземат електронската верзија на предлогот на закон и нацрт Извештајот за ПВР | [www.economy.gov.mk](http://www.economy.gov.mk)  <https://ener.gov.mk> | |
| Адреса и/или електронска адреса каде ќе можат да се достават мислењата, забелешките и сугестиите | e-mail: [ilir.sabani@economy.gov.mk](mailto:ilir.sabani@economy.gov.mk);  [snezana.nikolovska@economy.gov.mk](mailto:snezana.nikolovska@economy.gov.mk) | |
| Одговорно лице за контакт во министерството | Илир Шабани, Раководител на сектор за меѓународна трговска соработка  т. 3093 506  e-mail: ilir.sabani@economy.gov.mk | |
| Други информации | Со цел да се обезбеди правилна имплементација на Директивата за услуги беа консултирани одредени законски решенија од законодавствата на држави членки на ЕУ (Република Словенија, Република Хрватска, Бугарија и Данска) во функција на натамошно усогласување со најдобрите пракси во оваа област. Исто така се користеа и Извештаите на Европската комисија за имплементација на Директивата за услуги, како и Извештаи од одделни земји членки на ЕУ за предизвиците во имплементација на Директивата за услуги.  До членовите на Работната група за услуги се доставени Директивата за услуги во англиска и македонска верзија.  При подготовката на текстот на предлогот на Закон за услуги беа земени во предвид и предлозите, забелешките и коментарите од засегнатите страни кои Министерството за економија ги побара од истите во двете меѓуресорски консултации, како и од експертот на ЕК во рамки на TAIEX Експертската мисија. | |